Ніна Антонаўна Равінская

Ні́на Анто́наўна Раві́нская (31 снежня 1925, Мінск — лістапад 2006) — беларуская артыстка аперэты (сапрана). Заслужаная артыстка РСФСР (1958), заслужаная артыстка Беларусі (2001).

 Біяграфія 
З 1946 года працавала ў тэатрах музычнай камедыі ў Расіі. У 1949—1951 гадах салістка Беларускай дзяржаўнай эстрады. З 1968 года салістка Магілёўскага абласнога тэатра музычнай камедыі. У 1970 годзе скончыла Маскоўскі музычна-педагагічны інстытут імя Гнесіных. З 1970 года ў Беларускім дзяржаўным музычным тэатры.

 Творчасць 

 Партыі 
 «Паўлінка» Ю. Семянякі — Альжбета, Агата
 «Несцерка» Р. Суруса — Мальвіна
 «Судны час» Р. Суруса — Паліна
 «Дзяніс Давыдаў» А. Мдывані — Васіліса
 «Вяселле ў Малінаўцы» Б. Аляксандрава — Соф’я
 «Бабскі бунт» Я. Пцічкіна — Марфа
 «Трубадур і яго сябры» Г. Гладкова — Атаманша
 «Пацалунак Чаніты» Ю. Мілюціна — Анжэла
 «Мая жонка — ілгуння!» У. Ільіна і У. Лукашова — міс Петынгтан
 «Хітрамудрая закаханая» А. Рабава — Беліса
 «Цыганскае каханне» Ф. Легара — графіня Ілона
 «Вясёлая ўдава» Ф. Легара — Праскоўя
 «Сільва» І. Кальмана — Ангільда
 «Баядэра» І. Кальмана — Адэта
 «Марыца» І. Кальмана — княгіня Бажэна

 Крыніцы 

 Літаратура 
 Беларуская энцыклапедыя: У 18 т. Т. 13: Праміле — Рэлаксін / Рэдкал.: Г. П. Пашкоў і інш. — Мн. : БелЭн, 2001. — Т. 13. — С. 192. — 10 000 экз. — ISBN 985-11-0035-8. — ISBN 985-11-0216-4 (т. 13).